Shimoliy minora

Shimoliy minora — Moskva xalqaro biznes markazidagi eng past binolardan biri boʻlib, 19-uchastkada joylashgan.

Minora 2003—2008-yillarda qurilgan. Qurilishda Avstriyaning Strabag SE qurilish kompaniyasi ishtirok etgan. Bino shahar hududida Minora 2000 va Naberejnaya minorasidan keyin foydalanishga topshirilgan uchinchi bino edi.

Tavsif 

"North Tower" premium toifali ofis binosi „Moskva-Siti“ Moskva xalqaro biznes markazi hududida joylashgan boʻlib, balandligi 108 m va umumiy maydoni  ni tashkil qiladi. Minorada ofis maydonlari, konsert zali, fitnes markazi, restoranlar, kafelar, tibbiyot muassasasi va 688 oʻrinli koʻp qavatli avtoturargoh joylashgan.

Mutaxassislarning fikricha, Shimoliy minora A sinfidagi ofis binosi mezonlariga javob beradi. Umumiy foydalanish joylari yuqori sifat standartlari darajasida ishlangan, binoda avtomatik dispetcherlash tizimi, markaziy isitish, ventilyatsiya va havoni tozalash tizimi mavjud. Osmonoʻpar bino ichida avtomatik xavfsizlik va yongʻindan himoya qilish tizimlari ham ishlaydi.

Qurilish va foydalanish 
2002-yilda „Moskva-Siti“ning 19-sonli uchastkasini rivojlantirish huquqi „Shimoliy Minora“ YoAJ developer kompaniyasiga oʻtkazildi. Qurilish ishlari 2003-yil oxirida boshlangan va belgilangan muddatlarga muvofiq amalga oshirilgan. Birinchi va ikkinchi bosqichlarni 2006-yilning toʻrtinchi choragida, uchinchi bosqichni 2007-yilning uchinchi choragida foydalanishga topshirish rejalashtirilgan edi.

Shimoliy minora loyihasini ishlab chiqish va amalga oshirishda yirik xalqaro kompaniyalar ishtirok etdi. Koʻp qavatli binoning loyihachisi "Proektniy institut — 2" boʻlgan, ichki dizayni AQSh arxitektura byurosi tomonidan amalga oshirilgan. Mashhur Avstriya konserni Bau Holding Strabag AG bosh pudratchi boʻlgan, PriceWaterhouseCoopers esa yuridik xizmatlar koʻrsatgan. Colliers International marketing boʻyicha maslahatchi va ijara agenti sifatida ishlagan.

Colliers International agentligining veb-saytida ular nufuzli xalqaro va Rossiya kompaniyalari va korporatsiyalarining shtab-kvartiralari joylashgan „Moskva-Siti“ biznes markazida Shimoliy minoraning qulay joylashishini taʼkidlaydilar. MXBM poytaxtning asosiy transport yoʻnalishlariga, xususan, Uchinchi transport halqasiga, Leningradskiy, Kutuzovskiy va Leninskiy prospektlariga, shuningdek, Yangi Arbatga chiqish imkoniyatiga ega. Minoradan unchalik uzoq boʻlmagan joyda „Delovoy sentr“ va „Mejdunarodnaya“ metro stantsiyalari joylashgan.

2006-yil 26-aprelda Ararat Park Hyattda ofis markazining taqdimoti boʻlib oʻtdi. Tadbirda 150 dan ortiq kishi qatnashdi.

Arxitekturasidagi oʻziga xosliklar 

Minora dekorativ funksiyani bajaradigan katta hajmdagi temir fermalar bilan tugaydi. Binoda 18 qavatli atrium mavjud boʻlib, u gumbaz bilan tugaydi, bu ofis maydolarini qoʻshimcha yoritishga yordam beradi.

Binoning fasadini tartibga solish boʻyicha ishlar Velco-2000 kompaniyasi tomonidan amalga oshirildi, u fasadni yengil tabiiy tosh bilan qoplashdan tashqari, Schüco alyuminiy profil tizimlari asosida umumiy maydoni 51 000 m² boʻlgan shaffof konstruktsiyalarni loyihalashtirdi va ishlab chiqardi.

Egalari va ijarachilari 
Osmonoʻpar bino qurilishi davomida kelajakdagi ofis maydonini ijaraga berish boʻyicha ishlar faol olib borildi. Birinchi rasmiy ijarachi Avstriyaning Raiffeisenbank edi. Binoning boshqa ijarachilari orasida Transtelecom, Rosinter, General Motors, Hyundai Motor, Motorola va Blackwood ham bor. 2007-yilda City Mortgage Bank, TransTeleCom, Munich Re va boshqalar ham koʻp qavatli ofis maydonining yangi ijarachilariga aylandi. Oʻsha paytda Shimoliy minoradagi ish maydonining taxminan 70 % allaqachon ishga tushirilgan edi. Bino foydalanishga topshirilgunga qadar ijara uchun bazaviy stavka kvadrat metri uchun 600-730 AQSh dollarini tashkil etgan.

2009-yilda N-Trans transport xoldingining top-menejerlari Shimoliy minoradagi koʻchmas mulk ulushini sotishga qaror qilgani maʼlum boʻldi. „Kommersantʼ“ gazetasining xabar berishicha, avvalroq Andrey Filatov, Konstantin Nikolaev va Nikita Mishin „Shimoliy minora“ YoAJ aksiyalarining 22 foiziga egalik qilgan. Keyinchalik maʼlum boʻlishicha, Pharmstandard asoschisi Viktor Xaritonin 135 000 m² ofis binosini sotib olmoqchi boʻlgan.

2010-yilda majmuaning kutilayotgan ijara daromadi taxminan 48 million dollarni tashkil qilishi mumkinligi haqida xabar berilgan edi

Manbalar

Havolalar 

 „Shimoliy minora“ biznes markazining rasmiy sayti
Moskva-Siti